Η **Στοχαστική μουσική** είναι μουσική που έχει συντεθεί με μεθόδους στοχαστικών διαδικασιών και τυχαίων μεταβλητών. Είναι μία συνθετική μέθοδος που συσχετίζει τη μουσική με τα μαθηματικά και τη φυσική. Ο κύριος εκπρόσωπος του είδους είναι ο Ιάννης Ξενάκης, που εισήγαγε τον όρο κατά τη δεκαετία του 1950 και πρωτοπόρησε σε αυτό.

Ιστορία
-------

Ο όρος *στοχαστικός* χρησιμοποιείται σε πολλά επιστημονικά πεδία, ιδιαίτερα όπου χρησιμοποιούνται τυχαίες ή στοχαστικές διαδικασίες για να αναπαραστήσουν συστήματα ή φαινόμενα που φαίνεται πως μεταβάλλονται με τυχαίο τρόπο. Χρησιμοποιείται στη βιολογία, τη χημεία, την οικολογία, τις νευροεπιστήμες, τη φυσική, σε τεχνολογικά και μηχανικά πεδία όπως η επεξεργασία εικόνας, η επεξεργασία σήματος, η θεωρία πληροφορίας, η επιστήμη υπολογιστών, η κρυπτογραφία, οι τηλεπικοινωνίες και στις οικονομικές αγορές. Επίσης στις τέχνες, τη λογοτεχνία, τη μουσική, τις κατασκευές, κ.α. Ετυμολογικά, το όνομα προέρχεται από την ελληνική λέξη «στόχος».

Ο Ξενάκης καινοτόμησε χρησιμοποιώντας μαθηματικούς αλγορίθμους και εφαρμογές λογισμικού στις μουσικές παραγωγές του. Το 1955-56 σύνθεσε το *Πιθοπρακτά* όπου χρησιμοποίησε νόμους στατιστικής μηχανικής των αερίων. Το 1957-58 σύνθεσε το *Διαμορφώσεις* χρησιμοποιώντας αρχές στατιστικής κατανομής σημείων σε ένα επίπεδο. Στο *Αχορρίψεις* (1956-57) χρησιμοποίησε ελάχιστα όρια, κανονική κατανομή στα *ST/10* και *Ατρέας* (1962), Μαρκοβιανές αλυσίδες στα *Αναλογικά* του, θεωρία παιγνίων στα *Duel* (1959) και *Στρατηγική* (1962), θεωρία ομάδων στο *Νόμος Άλφα* (1966), θεωρία συνόλων στα *Έρμα* (1960-61) και *Εόντα* (1963), κίνηση Μπράουν στο *Ν'σίμα* (1975).

Νωρίτερα, καλλιτέχνες όπως ο Τζων Κέιτζ είχαν συνθέσει έργα αλεατορικής μουσικής και indeterminate (απροσδιόριστης) μουσικής, που βασίζονταν σε τυχαίες παραμέτρους που δεν διέπονται από αυστηρά μαθηματικούς κανόνες όπως η στοχαστική μουσική. π,χ, η *Μουσική των Αλλαγών* (1951) του Τ. Κέιτζ βασίστηκε στα εξάγραμμα του *Ι Τσινγκ.* Οι Λετζάρεν Χίλερ και Λέοναρντ Ισαάκσον χρησιμοποιήσαν Μαρκοβιανές αλυσίδες και γεννήτριες γραμματικής στο έργο τους *Illiac Suite (1957).*

Πλέον, υπάρχουν τεχνικές παραγωγής ηλεκτρονικής μουσικής και γεννήτριες μουσικής που ενσωματώνουν λειτουργίες τυχαιοποίησης.

Δείτε επίσης
------------

* Αλεατορική μουσική

* Μουσική υπολογιστών

Παραπομπές
----------

1. 1 2  «What is Stochastic Music?» (στα Αγγλικά). Ανακτήθηκε στις 9 Σεπτεμβρίου 2019.
2. ↑  «Stochastic Processes – Mathematics of Music». *www.ams.jhu.edu*. Ανακτήθηκε στις 9 Σεπτεμβρίου 2019.
3. ↑  Jadwiga Galla, Monika (2015). «Stochastic processes and probability theory in music» (PDF).
4. ↑  «Η μουσική πρωτοπορία στην Ελλάδα του 20ου αι». *ebooks.edu.gr*. Ανακτήθηκε στις 9 Σεπτεμβρίου 2019.
5. ↑  Paul, Wolfgang, 1959- (2013). *Stochastic processes : from physics to finance* (2nd ed έκδοση). Berlin: Springer. ISBN 9783319003276. 853106886. CS1 maint: Πολλαπλές ονομασίες: authors list (link) CS1 maint: Extra text (link)
6. ↑  «stochastic». Αρχειοθετήθηκε από το πρωτότυπο στις 22 Μαρτίου 2020.
7. ↑  Harley, James, 1959- (2004). *Xenakis : his life in music*. New York: Routledge. ISBN 0415971454. 54372715. CS1 maint: Πολλαπλές ονομασίες: authors list (link)
8. ↑  «Διαμορφώσεις» (PDF). *web.archive.org*. 13 Μαρτίου 2013. Αρχειοθετήθηκε από το πρωτότυπο στις 13 Μαρτίου 2013. Ανακτήθηκε στις 9 Σεπτεμβρίου 2019. CS1 maint: Unfit url (link)
9. ↑  «Diamorphoses Catalogue of works - Iannis Xenakis». *www.iannis-xenakis.org*. Αρχειοθετήθηκε από το πρωτότυπο στις 7 Μαΐου 2018. Ανακτήθηκε στις 9 Σεπτεμβρίου 2019.
10. ↑  Gourdoukis, Dimitris. «brownian motion». *object-e architecture/research*. Ανακτήθηκε στις 10 Σεπτεμβρίου 2019.
11. ↑  «1951 and Cage's Music of Changes». *La Folia* (στα Αγγλικά). Ανακτήθηκε στις 10 Σεπτεμβρίου 2019.
12. ↑  «Illiac Suite for String Quartet | work by Hiller and Isaacson». *Encyclopedia Britannica* (στα Αγγλικά). Ανακτήθηκε στις 10 Σεπτεμβρίου 2019.